Մայքլ Լևիտ

**Մայքլ Լևիտ**, (; ) Հարավային Աֆրիկայում ծնված հրեա կենսաֆիզիկոս և 1987 թվականից կառուցվածքային կենսաբանության պրոֆեսոր Սթենֆորդի համալսարանում։ Լևիտը Մարտին Կարպլուսի և Արիեհ Վարշելի հետ համատեղ «բարդ քիմիական համակարգերի բազմամասշտաբ մոդելների մշակման համար» 2013 թվականին ստացել է քիմիայի Նոբելյան մրցանակ։ 2018 թվականին Լևիտը եղել է «Կենսաբժշկական գիտության տվյալների տարեկան գրախոսականի» հիմնադիր համախմբագիր։

## Վաղ տարիք և կրթություն
Մայքլ Լևիտը ծնվել է Պրետորիայում, Հարավային Աֆրիկա, Պլունգեից, Լիտվա տեղափոխված հրեական ընտանիքում։ նրա հայրը Լիտվայից էր, իսկ մայրը՝ Չեխիայից։ Նա հաճախել է Սանիսայդի հիմնական դպրոցը, իսկ այնուհետև Պրետորիայի տղաների ավագ դպրոցը 1960-1962 թվականներին։ Ընտանիքը տեղափոխվել է Անգլիա, երբ նա 15 տարեկան էր։ Լևիտը 1963 թվականը նա անց է կացրել Պրետորիայի համալսարանում՝ կիրառական մաթեմատիկա ուսումնասիրելով։ Նա հաճախել է Լոնդոնի Քինգս քոլեջ և 1967 թվականին ավարտել այն ֆիզիկայի առաջին աստիճանի գերազանցությամբ։

1967 թվականին նա առաջին անգամ իր իսրայելցի կնոջ՝ մուլտիմեդիա նկարիչ Ռինայի հետ այցելեց Իսրայել։ 1968 թվականին նա մեկնել է սովորելու Քեմբրիջում, որտեղ ծնվել են նրանց երեք երեխաները։ 1968-1972 թվականներին Լևիտը հաշվողական կենսաբանության ասպիրանտ էր Քեմբրիջի Փիթերհաուսում՝ Մոլեկուլային կենսաբանության լաբորատորիայում, որտեղ նա մոլեկուլների կոնֆորմացիաներն ուսումնասիրելու համար մշակեց համակարգչային ծրագիր, որը նրա հետագա աշխատանքի մեծ մասի հիմքում էր։

## Կարիերա և հետազոտություն
1979 թվականին նա վերադարձավ Իսրայել և հետազոտություններ անցկացրեց Ռեհովոտի Վայզմանի գիտության ինստիտուտում՝ դառնալով Իսրայելի քաղաքացի 1980 թվականին։ 1985 թվականին նա վեց շաբաթ ծառայել է Իսրայելի պաշտպանության բանակում։ 1986 թվականին նա սկսեց դասավանդել Սթենֆորդի համալսարանում և այդ ժամանակից ի վեր իր ժամանակը կիսում է Իսրայելի և Կալիֆոռնիայի միջև։ Այնուհետ նա հետազոտական ​​կրթաթոշակ ստացավ Քեմբրիջի Գոնվիլ և Քայուս քոլեջում։

1980-1987 թվականներին եղել է Ռեհովոտի Վայզմանի գիտության ինստիտուտի քիմիական ֆիզիկայի պրոֆեսոր։ Այնուհետև նա աշխատել է Կալիֆորնիայի Սթենֆորդի համալսարանում որպես կառուցվածքային կենսաբանության պրոֆեսոր։

*Լոնդոնի թագավորական ընկերության անդամ, Weizmann ինստիտուտ, Իսրայել, 1967–68
*Հաստիքով գիտնական, MRC մոլեկուլային կենսաբանության լաբորատորիա, Քեմբրիջ, 1973–80
*Քիմիական ֆիզիկայի պրոֆեսոր, Վայզմանի ինստիտուտ, 1980–87 (ամբիոնի վարիչ, 1980–83)
*Կառուցվածքային կենսաբանության պրոֆեսոր, Սթենֆորդի համալսարան, 1987-այսօր

Լևիթն առաջին հետազոտողներից էր, ով անցկացրեց ԴՆԹ-ի և սպիտակուցների մոլեկուլային դինամիկայի սիմուլյացիաներ և այդ նպատակով մշակեց առաջին ծրագրային ապահովումը։ Ներկայումս նա հայտնի է մակրոմոլեկուլային կառուցվածքների կանխատեսման մոտեցումների մշակմամբ՝ մասնակցելով սպիտակուցի կառուցվածքի կանխատեսման տեխնիկայի (CASP) բազմաթիվ մրցույթներին, որտեղ նա քննադատել է մոլեկուլային դինամիկան՝ սպիտակուցային կառուցվածքները կատարելագործելու անկարողության համար։ Նա դասավանդել է բազմաթիվ հաջողակ գիտնականների, այդ թվում՝ Մարկ Գերշտեյնին և Ռամ Սամուդրալանին, Սայրուս Չոթիան նրա գործընկերներից էր։

### COVID-19
Լևիտը շարունակվող COVID-19 համաճարակի ժամանակ անկեղծանալով,  հիվանդության տարածման վերաբերյալ մի շարք սխալ կանխատեսումներ է արել։ 2020 թվականի մարտի 18-ին նա կանխատեսել էր, որ Իսրայելում COVID-19-ից մահերի թիվը տասից պակաս կլինի, իսկ 2020 թվականի հուլիսի 25-ին նա սխալ կանխատեսել էր, որ ԱՄՆ-ում բռնկումը կավարտվի մինչև 2020 թվականի օգոստոսի վերջը, և մահերի թիվը չի գերազանցի 170,000-ը։ Մինչդեռ 2021 թվականի նոյեմբերի դրությամբ ԱՄՆ-ում COVID-19-ից մահացության դեպքերի թիվը օրական 1000-ի էր հասնում, իսկ Իսրայելը, համաճարակի սկզբից ի վեր, հայտնել է ավելի քան 8000 COVID-19 մահվան դեպքերի մասին։

Լևիտը նաև մտահոգություն էր հայտնել COVID-19 արգելափակման հրամանների հնարավոր վնասակար հետևանքների, տնտեսական գործունեության վրա, ինչպես նաև ինքնասպանությունների և չարաշահումների մակարդակի բարձրացման  վերաբերյալ, և ստորագրել Մեծ Բարինգթոնի հռչակագիրը, որը պաշտպանվում էր մի խումբ գիտնականների կողմից արգելափակումներին այլընտրանքներ առաջարկելով, որոնք ԱՀԿ-ի և հանրային առողջապահական այլ կազմակերպությունների կողմից քննադատվեցին որպես վտանգավոր և գիտական ​​հիմքերից զուրկ։

Քննադատները, Լևիտի սխալ կամ պոտենցիալ ապակողմնորոշիչ կանխատեսումների, ինչպես նաև նրա հակափակման դիրքերի վերաբերյալ, մտահոգություն են հայտնել, մասամբ, նրա՝ Նոբելյան մրցանակակիր, կարգավիճակի և Twitter-ում՝ մեծ թվով հետևորդների պատճառով։ Հարվարդի բժշկական դպրոցի հաշվողական համաճարակաբան Մայա Մաջումդերը հայտարարել է, որ «Մայքլ Լևիտը հսկայական, հսկայական թվով հետևորդներ ունի, ուստի, երբ նա թվիթերում ինչ-որ բան է գրում, որը կարող է ապատեղեկատվական լինել, դա շատ խնդիրներ է առաջացնում»։ Ֆիզիոլոգիայի և բժշկության բնագավառում 2013 թվականի Նոբելյան մրցանակակիր Ռենդի Շեկմանը, Լևիտի արտահայտած դիրքորոշումների մասին գրել է․ «այս դեպքում, ես կարծում եմ, որ նա հատել է տվյալներից հանրային քաղաքականության սահմանը, որտեղ որպես Նոբելյան մրցանակակիր նրա խոսքի անտեղի ազդեցություն ունի»։

## Ծանոթագրություններ

Կատեգորիա:Ամերիկացի խմբագիրներ
Կատեգորիա:Ամերիկացի կենսաբաններ
Կատեգորիա:Ամերիկացի մանկավարժներ
Կատեգորիա:Ամերիկացի քիմիկոսներ
Կատեգորիա:Ամերիկացի ֆիզիկոսներ
Կատեգորիա:Բրիտանական ակադեմիայի անդամներ
Կատեգորիա:Իսրայելցի ակադեմիկոսներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Լոնդոնի համալսարանի շրջանավարտներ
Կատեգորիա:Հարավաֆրիկացի գիտնականներ
Կատեգորիա:Հարավաֆրիկացի գրողներ